TOE Moses by die brandende bos staan en God aan hom verskyn, het hy kierie in die hand teëgestribbel, want hy het nie geglo dat hy dit kan doen waarvoor God hom wou gebruik nie.
Hy het homself minderwaardig geag, met God geredeneer en wou weet wat hy die volk moet antwoord as hulle hom nie glo nie. Dis tóé dat God vir Moses vra: “Wat is daar in jou hand?”
Vir so iemand sal ek graag wil vra: “Wat is in jóú hand? Wat kan jy goed doen? Die talent wat God jou gegee het, wat maak jy daarmee?”
’n Raad van trustees het my so twee maande gelede gevra om ’n maandelikse nuusbrief saam te stel vir inwoners by ’n kompleks hier in die Paarl.
Ek is diep dankbaar, want dis my passie om stories te skryf en nou gebruik ek dit wat ek van God ontvang het om ’n inkomste te verdien.
Jolene het onder meer 18 jaar in retail gewerk. Sy het oor die jare gevorder tot bestuurder by die bakkery van ’n bekende kettingwinkel.
Jolene sê: “Ek is baie ge­seënd. Ek kan die hand van die Here sien in my besigheid. Dit gaan regtig goed.”
As jy in ’n situasie is waar jy nou werkloos is of binnekort aftree, onthou waarmee die Here jou geseën het en doen iets daarmee. Wat is in jou hand?